**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa vyhlasuje chránený areál Široká |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |  🗆  Materiál nelegislatívnej povahy |
|  ☒  Materiál legislatívnej povahy  |
|  🗆  Transpozícia práva EÚ  |
|  |
| **Termín začiatku a ukončenia PPK** | Začiatok:    16.10.2020Ukončenie: 30.10.2020 |
| **Predpokladaný termín predloženia na MPK\*** | Začiatok: 09.11.2020Ukončenie: 30.11.2020 |
| **Predpokladaný termín predloženia na Rokovanie vlády  SR\*** | január 2021 |

|  |
| --- |
| **2.  Definícia problému** |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Široká je aj formálne oznámenie Európskej komisie v rámci konania o porušení č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). |
| **3.  Ciele a výsledný stav** |
| Zabezpečenie priaznivého stavu biotopov európskeho významu, biotopu národného významu, biotopov druhov živočíchov európskeho významu a biotopy druhov rastlín a živočíchov národného významu, ktoré sú predmetom ochrany navrhovaného CHA Široká, a zároveň zabezpečenie plnenia medzinárodných záväzkov ochrany európskej sústavy chránených území Natura 2000.  |
| **4.  Dotknuté subjekty** |
| Ministerstvo obrany SR (Správa Vojenského obvodu Záhorie), záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Alternatívne riešenie sa týka celkovo vyhlásenia/nevyhlásenia CHA Široká. Dôvodom vyhlásenia CHA Široká je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Široká nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          🗆   Áno            ☒  Nie |
| **7.  Transpozícia práva EÚ**  |
| **8.  Preskúmanie účelnosti\*\*** |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |   🗆     Pozitívne |   🗆     Žiadne |   ☒   Negatívne |
|   ☒     Áno |   🗆     Nie |   🗆   Čiastočne |
| **Vplyvy na podnikateľské prostredie**    z toho vplyvy na MSP |   🗆     Pozitívne |   ☒     Žiadne |   🗆   Negatívne |
|   🗆     Pozitívne |   🗆     Žiadne |   🗆   Negatívne |
| **Sociálne vplyvy** |   🗆     Pozitívne |   ☒     Žiadne |   🗆   Negatívne |
| **Vplyvy na životné prostredie** |   ☒     Pozitívne |   🗆     Žiadne |   🗆   Negatívne |
| **Vplyvy na informatizáciu** |   🗆     Pozitívne |   ☒     Žiadne |   🗆   Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |   🗆     Pozitívne |   ☒     Žiadne |   🗆   Negatívne |
|   🗆     Pozitívne |   ☒     Žiadne |   🗆   Negatívne |
| **Vplyvy na manželstvo, rodičovstvo a rodinu** |   🗆     Pozitívne |   ☒     Žiadne |   🗆   Negatívne |

|  |
| --- |
| **10.  Poznámky** |
| Predkladaným návrhom nariadenia vlády Slovenskej republiky, ktorým sa vyhlasuje chránený areál Široká, sa za chránené územie vyhlási lokalita európskeho významu, ktorá je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu, bol navrhovaný CHA Široká zaradený do národného zoznamu území európskeho významu pod označením SKUEV0119 Široká.Zámer vyhlásiť CHA Široká bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Bratislava. Zámer bol spracovaný podľa projektu ochrany, ktorý je odborným podkladom na vyhlásenie chráneného územia (§ 54 ods. 13 zákona) a obsahuje základné informácie o území, ciele ochrany vymedzené pre chránené územie, návrh vhodného manažmentu na dosiahnutie cieľov ako aj obmedzenia vyplývajúce zo stanoveného stupňa ochrany podľa zákona. Pripomienky k zámeru vyhlásiť CHA Široká vznesené zo strany dotknutých subjektov boli prerokované a zapracované do materiálu.CHA Široká leží vo vojenskom obvode Záhorie. V navrhovanom CHA Široká nie sú realizované činnosti nad rámec bežného obhospodarovania pozemkov a ani vyhlásením CHA Široká nedôjde k obmedzeniu bežného obhospodarovania. Pri využívaní územia pre potreby obrany a bezpečnosti štátu nedochádza k stretom záujmov s cieľmi ochrany CHA Široká, práve naopak, zachovanie uvedenej činnosti je pre územie kľúčové. Priaznivý stav predmetov ochrany CHA Široká závisí aj od obhospodarovania človekom, keďže prírodné disturbancie už na týchto plochách neprebiehajú. Štátna ochrana prírody Slovenskej republiky (ŠOP SR) a jej organizačná zložka Správa Chránenej krajinnej oblasti Záhorie bude zodpovedná za vykonanie potrebných opatrení, ktoré budú pozostávať z výrubu náletových drevín (borovíc), odvozu vyrúbanej biomasy na vopred určené miesta, kde sa zoštiepkujú a odvezú mimo dotknutú plochu. Plochy sa následne budú ručne dočisťovať (ukladanie na hromady) od zvyškov po ťažbe, ktoré zostali po výruboch a nebolo ich možné zozbierať mechanizáciou. Zvyšky po ťažbe sa následne odvezú mimo plochu. V CHA Široká sa budú obnovovať protipožiarne pásy, ktoré sa nachádzajú po vonkajšom obvode územia. Manažment na protipožiarnych pásoch bude spočívať v odstránení náletových drevín a plytkej orbe, tak aby otvorený piesok plnil tlmiacu funkciu pri prípadnom vzniku požiaru. Manažment na protipožiarnych pásoch bude totožný ako na iných dopadových plochách vo Vojenskom obvode Záhorie. Akékoľvek opatrenia ochrany prírody (potrebné na dosiahnutie cieľov ochrany CHA Široká) budú vopred konzultované s rezortom obrany budú vykonané len po vzájomnej dohode ŠOP SR a správcu územia. Ide predovšetkým o vyššie uvedené opatrenie na revitalizáciu vzácnych biotopov v dopadovej ploche vojenského obvodu využívanej od r. 1929 ako letecká strelnica. Pred vykonaním manažmentu musí byť v spolupráci s MO SR zabezpečené vyhľadávanie nevybuchnutej munície a ničenie munície. Finančné prostriedky na vykonanie uvedených manažmentových opatrení zabezpečí Ministerstvo životného prostredia Slovenskej republiky (MŽP SR) resp. ŠOP SR, pričom finančné prostriedky budú pravdepodobne zabezpečené v rámci revitalizačného projektu, ktorého financovanie sa predpokladá z finančného nástroja LIFE. Za zabezpečenie finančných prostriedkov nebude zodpovedné Ministerstvo obrany Slovenskej republiky.Opatrenia v oblasti monitoringu biotopov a druhov budú vykonávať zamestnanci ŠOP SR v rámci pracovnej náplne a rovnako ako dosiaľ, po vzájomnej dohode s rezortom obrany.CHA Široká bude po jeho vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4 zákona) a pre potreby praxe budú na Okresnom úrade Malacky uložené grafické podklady, v ktorých je zakreslená hranica CHA Široká. Aj po vyhlásení CHA Široká bude dané územie určené na účely zabezpečovania úloh obrany a bezpečnosti štátu.Z hodnotenia vplyvov na zamestnanosť vyplýva, že vyhlásenie CHA Široká nebude mať výrazný vplyv na zamestnanosť. V prípade realizácie navrhnutých manažmentových opatrení a zabezpečenia ich finančného krytia napr. z Environmentálneho fondu resp. z projektov, by mohlo dôjsť k pozitívnemu vplyvu na zamestnanosť.Na základe  uvedených skutočností MŽP SR vyhodnotilo, že vyhlásenie CHA Široká nebude mať vplyv na podnikateľské prostredie. |
| **11.  Kontakt na spracovateľa** |
| Ing. Janka Guzmová, sekcia ochrany prírody, biodiverzity a krajiny MŽP SR (janka.guzmova@enviro.gov.sk).  |
| **12.  Zdroje** |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk). |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia pre posudzovanie vybraných vplyvov neuplatnila v stanovisku č. 140/2020 zo dňa 19.10.2020 k materiálu žiadne pripomienky a odporúčania. Stála pracovná komisia na posudzovanie vybraných vplyvov vyjadruje **súhlasné stanovisko** s materiálom predloženým na predbežné pripomienkové konanie. **Poznámka**: Predkladateľ zapracuje pripomienky a odporúčania na úpravu a uvedie stanovisko Komisie do doložky vybraných vplyvov spolu s vyhodnotením pripomienok.  |